62019TJ0176_INF
Sentenza tal-Qorti Ġenerali (Is-Seba’ Awla) tas-16 ta’ Diċembru 2020 – 3V Sigma vs ECHA
(Kawża T‑176/19)
“REACH – Evalwazzjoni tas-sustanzi – Uvasorb HEB – Deċiżjoni tal-ECHA li titlob informazzjoni addizzjonali – Artikolu 46(1) tar-Regolament (KE) Nru 1907/2006 – Talba intiża sabiex jiġu identifikati eventwali prodotti ta’ trasformazzjoni jew ta’ degradazzjoni tas-sustanza – Proporzjonalità – Ħtieġa tal-istudju addizzjonali mitlub – Kundizzjonijiet rilevanti u kundizzjonijiet realistiċi – Temperatura tal-istudju – Żball manifest ta’ evalwazzjoni”
1.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Proċedura ta’ evalwazzjoni – Deċiżjoni tal-Aġenzija Ewropea għas-Sustanzi Kimiċi (ECHA) li titlob informazzjoni addizzjonali fil-kuntest tal-evalwazzjoni ta’ sustanza – Ħtieġa tal-istudju addizzjonali mitlub – Oneru tal-prova li jaqa’ fuq l-ECHA – Portata
(Regolament tal-Parlament Ewropew u tal-Kunsill Nru 1907/2006, Artikolu 46(1) u Anness XIII)
(ara l-punti 44, 46, 53, 57)
2.
Approssimazzjoni tal-leġiżlazzjonijiet – Reġistrazzjoni, valutazzjoni u awtorizzazzjoni ta’ sustanzi kimiċi – Regolament REACH – Proċedura ta’ evalwazzjoni – Deċiżjoni tal-Aġenzija Ewropea għas-Sustanzi Kimiċi (ECHA) li titlob informazzjoni addizzjonali fil-kuntest tal-evalwazzjoni ta’ sustanza – Kundizzjonijiet imposti għall-istudju addizzjonali – Evalwazzjoni
(Regolament tal-Parlament Ewropew u tal-Kunsill Nru 1907/2006, Anness XIII)
(ara l-punti 70 sa 73, 86)
Suġġett
Talba bbażata fuq l-Artikolu 263 TFUE u intiża għall-annullament parzjali tad-Deċiżjoni A-004-2017 tal-Bord tal-Appell tal-ECHA, tal-15 ta’ Jannar 2019, sa fejn hija ċaħdet ir-rikors tar-rikorrenti kontra d-deċiżjoni tal-ECHA tal-20 ta’ Diċembru 2016 li teżiġi informazzjoni addizzjonali dwar is-sustanza uvasorb HEB u sa fejn hija ffissat id-data limitu għall-għoti ta’ din l-informazzjoni għat-22 ta’ Ottubru 2020.
Dispożittiv
1)
Ir-rikors huwa miċħud.
2)
3V Sigma SpA għandha tbati l-ispejjeż tagħha kif ukoll l-ispejjeż imġarrba mill-Aġenzija Ewropea għas-Sustanzi Kimiċi (ECHA), inklużi dawk imġarrba fil-kuntest tal-proċeduri għal miżuri provviżorji.
3)
Ir-Repubblika Federali tal-Ġermanja għandha tbati l-ispejjeż tagħha.